Чаму кавярня? Таму што гэта самая зручная форма камунікацыі. Паміж чалавекам і чалавекам, госцем і яго ўражаннямі, якія могуць быць увасоблены не толькі ў прапанове кубачка кавы. Да прыкладу, ты завітваеш выпіць эспрэса, але можаш паглядзець фатаграфіі, музейныя прадметы, экспазіцыю з нагоды пэўнай тэмы, пагутарыць з барыста наконт таго, што ўбачыў. У выніку кліент атрымлівае не толькі танізуючы напой, але і “спажыву” для розуму, узаемадзеянне, што вылучае яго з руціны і пакідае нейкі след.